Пенчо Славейков
Вихър сви и тъмен рой…

chitanka.info

Вихър сви и тъмен рой

облаци Пирин обвиха —

тъкмо Рила в зори тихо

му зашепна бляна свой.

Но забулени во мрак,

през мъглите с ек гръмовен

своя разговор любовен

продължаваха те пак.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.